**Raport Monitorimi i realizimit të zbatimit të Planit të Integritetit 2023**

**Bashkia Tiranë**

Përmbajtja

[I. Hyrje 3](#_Toc170444146)

[I. Monitorimi i PI për bashkinë Tiranë Viti 2023. 4](#_Toc170444147)

[I.1 Qasja Vlerësuese 5](#_Toc170444148)

[I.2 Metodologjia e vlerësimit. 5](#_Toc170444149)

[I.3 Mbledhja dhe analiza e të dhënave. 5](#_Toc170444150)

[II. Gjetjet e Raportit 6](#_Toc170444151)

[III. Konkluzione dhe Rekomandime 8](#_Toc170444152)

Lista e Figurave

[Figura 1: Statusi i Zbatimit të Masave 4](#_Toc170444174)

[Figura 3: Statusi i Zbatimit të Masave, Objektivi I 6](#_Toc170444175)

[Figura 4: Statusi i Zbatimit të Masave, Objektivi II 7](#_Toc170444176)

[Figura 5: Statusi i Zbatimit të Masave, Objektivi III 8](#_Toc170444177)

Hyrje

Integriteti institucional dhe lufta kundër korrupsionit konsiderohen si një nga prioritetet kryesore të qeverisë shqiptare. Në kontekstin e sektorit publik, integriteti konsiston në përmbushjen e detyrimeve të transparencës, llogaridhënies, etikës, ndershmërisë, efektivitetit dhe eficencës në kryerjen e detyrave dhe të ushtrimit të funksioneve rregullatore dhe administrative.

Miratimi dhe monitorimi i politikave kundër korrupsionit në nivelin e qeverisjes vendore është jetësuar nëpërmjet koordinimit dhe zbatimit të nismave anti-korrupsion të parashikuara në Strategjinë Ndërsektoriale Kundër Korrupsionit (SNKK) 2015-2023. Ndërkohë menaxhimi i riskut të integritetit për NJVV-të, si proces në vetëvete rrjeth nga objektivi specifik (objektivi A11) i SNKK dhe Planit të Veprimit (2018-2023), miratuar me VKM nr.516, datë 1.7.2020, si dhe qëllimit politik 5 të Strategjisë Ndërsektoriale për Decentralizimin dhe Qeverisjen Vendore 2023-20230 (SNDQV) - objektivi spaecifik 5.2: “Nxitja e politikave kundër korrupsionit në nivel vendor dhe konsolidimi i mëtejshëm i arritjeve mbi integritetin”, miratuar me VKM nr.252, datë 21.04.2023”. Ky proces vjen në linjë edhe me rekomandimet e Komisionit Evropian (2018) për Shqipërinë në kuadër të integrimit në Bashkimin Evropian, ku një nga rekomandimet e dhëna është zbatimi i dokumentit të Strategjisë Kundër Korrupsionit, duke iu referuar konkretisht mungesës së një sistemi funksional të menaxhimit të integritetit në institucionet publike në vend.

Procesi i menaxhimit të riskut të integritetit në nivel vendor, ka një qasje gjithëpërfshirëse ku angazhohen të gjitha strukturat e brendshme të bashkisë. Ndërsa hapi i parë i tij lidhet me hartimin e Planit të Integritetit për njësinë vendore (detajuar ky i fundit edhe me një Plan Veprimi 3-vjeçar), monitorimi dhe raportimi i planit të integritetit është etapa tjetër e menaxhimit të riskut në bashki. Monitorimi është periodik (çdo vit) dhe përfshin kryerjen e aktiviteteve nga ana e punonjësve dhe drejtuesve të bashkisë, për zbatimin e masave të miratuara për trajtimin e risqeve, në përputhje me përgjegjësitë që ata kanë. Ndërkaq raportimi është një procedurë e rregullt që siguron zbatimin e Planit të Veprimit për risqet e integritetit, sipas afateve kohore të parashikuara, për periudhën e kërkuar, për statusin e zbatimit të tyre për problematikat e hasura në zbatim si dhe përmban të dhëna për veprimtarinë e brendshme kontribuese, referuar kuadrit të brendshëm rregullator, burimeve njerëzore profesionale të qëndrueshme, si dhe transparencës e komunikimit me grupet e interesuara.

Agjencia për Mbështetjen e Vetëqeverisjes Vendore (AMVV) në kuadër të funksioneve të saj për realizimin e objektivave të Qeverisë Shqiptare për garantimin e qeverisjes së mirë, ka vijuar me procesin e monitorimit të zbatimit të planeve të integritetit në nivel bashkie për vitin 2023. Raporti i monitorimit është hartuar në përputhje me metodologjinë e monitorimit të Planit të Integritetit për institucionet e qeverisjes qëndrore. Analiza e të dhënave dhe vlerësimi i progresit të zbatimit të Planit të Veprimit të Planit të Integritetit për këtë periudhë raportimi është bërë në zbatim të Urdhrit nr. 553, datë 30.09.2021 “*Për miratimin e metodologjisë së monitorimit të Planit të Integritetit për institucionet e qeverisjes qëndrore*”.

**Raporti i Monitorimit të PI për bashkinë Tiranë Viti 2023.**

Raporti i Monitorimit të zbatimit të Planit të Integritetit të bashkisë Tiranë për vitin 2023, është hartuar në përputhje me Metodologjinë e Monitorimit të Planit të Integritetit për institucionet e qeverisjes qendrore, të miratuar me urdhrin e Ministrit të Drejtësisë nr.553, datë 30.09.2021.

Në Planin e Integritetit janë përcaktur gjithsej 3 objektiva për të cilat janë parashikuar fushat me risk dhe masat dhe aktivitete për realizimin e tyre, si vijon:

* **Objektivi I “**Forcimit të kuadrit të brendshëm rregullator, institucional dhe financiar në aspekte të veçanta të etikës dhe integritetit”;
* **Objektivi II “**Menaxhimit dhe zhvillimit të burimeve njerëzore në Bashki, për parandalimin dhe identifikimin e risqeve të integritetit për të gjitha nivelet dhe funksionet në Bashki”;
* **Objektivi III “**Menaxhimit të riskut të integritetit për të gjithë bashkinë, me fokus në fusha të veçanta të përgjegjësisë”;

Për bashkinë Tiranë, Plani i Integritetit është konceptuar i shtrirë në një periudhë 3-vjeçare dhe konkretisht 2022-2025.

***Situata e monitorimit të Planit të Integritetit për periudhën janar - dhjetor2023***

***rezulton si më poshtë***:

Nga monitorimi i procesit rezulton, se në totalin prej 44 masash (aktivitetesh) të parashikuara për zbatim për vitin 2023, janë **zbatuar** 27 masa/aktivitete ose ne 61 %, **në** **proces zbatimi** **11** masa/aktivitete ose 25 % dhe **të pazbatuara** 6 masa/aktivitete ose 14%.

|  |  |  |
| --- | --- | --- |
| BashkiaTiranë | Masa dhe Aktivitete | Realizimi i Masave dhe Aktiviteteve |
| Masa dhe aktivitete të parashikuara për vitin 2023 | Masa dhe aktivitete plotësisht të realizuara | Masa dhe aktivitete pjesërisht të realizuara | Masa dhe aktivitete të parealizuara |
| Realizimi ne total i objektivave të PI | 44 | 27 | 11 | 6 |

 STATUSI I ZBATIMIT TË MASAVE

Gjatë vitit 2023, Bashkia Tiranë ka hartuar dhe miratuar disa dokumente strategjike në aspekte të veçanta të integritetit, të burimeve njerëzore si dhe në fusha të ndryshme të përgjegjësisë institucionale.

**Qasja Vlerësuese**

Raporti i monitorimit të zbatimit të planit të integritetit të bashkisë Tiranë, përmban një analizë të përgjithshme të zbatueshmërisë dhe progresit të vitit 2023, për aktivitete dhe masat të kuadrit rregullator të performancës institucionale, menaxhimit të burimeve njerëzore si dhe riskut në fusha të vecanta të përgjegjësisë për ti rezistuar shkeljeve të integritetit si dhe çështjeve të ndryshme të organizimit dhe funksionimit të strukturave teknike të bashkisë.

**Metodologjia e vlerësimit.**

Ky raport është hartuar në bazë të kontributit të dhënë nga drejtoritë dhe strukturat teknike të bashkisë Tiranë bazuar në aktivitetet dhe masat e parashikuara për zbatim për vitin 2023 në planin e veprimit të Planit të Integritetit dhe ecuria e deritanishme e tyre.

**Gjetjet e Raportit**

**Objektivi I “**Forcimi i kuadrit të brendshëm rregullator, institucional dhe financiar në aspekte të veçanta të etikës dhe integritetit.”

Përmes këtij objektivi synohet përmirësimi dhe forcimi i integritetit institucional, nëpërmjet miratimit dhe zbatimit të kuadrit të nevojshëm rregullator për çështje të veçanta të integritetit, si dhe miratimit dhe përmirësimit të kuadrit të brendshëm institucional në menaxhimin e integritetit institucional.

Gjatë periudhës raportuese nga 9 masa/aktivitete të planifikuara për tu zbatuar, janë realizuar 6 masa/aktivitete ose 66% , janë në proces 2 masa/aktivitete ose 22 %, si dhe nuk janë realizuar 1 masa/aktivitete ose 12 % sipas tabelës, si më poshtë:

|  |  |  |
| --- | --- | --- |
| ObjektiviI | Masa dhe Aktivitete |  Realizimi i Masave dhe Aktiviteteve |
| Masa dhe aktivitete të parashikuara për vitin 2023 | Masa dhe aktivitete plotësisht të realizuara | Masa dhe aktivitete nëproces realizimi | Masa dhe aktivitete të parealizuara |
| Forcimi i kuadrit të brendshëm rregullator, institucional dhe financiar në aspekte të veçanta të etikës dhe integritetit | 9 | 6 | 2 | 1 |

 REALIZIMI I MASAVE DHE AKTIVITETEVE

Për këtë periudhë monitorimi Janar Dhjetor 2023 Drejtoria e Burimeve Njerëzore, Koordinatori për të drejtën për Informim, Drejtoria e Teknologjisë dhe Informacionit në përmbushje të angazhimit të tyre kanë kontribuar në forcimin e kuadrit të brendshëm rregullator, në aspekte të vecanta të etikës dhe integritetit si më poshtë vijon:

* Përfshirja në rregulloren e brendshme të funksionimit të GMS dhe publikimin e rregullores në faqen zyrtare në linkun <https://tirana.al/artikull/rregullorja-e-bashkise-tirane>;
* Përcjellja për njohje këshilltarëvë të Kabinetit e Kodit Etik të Bashkisë së bashku me Planin të Integritetit & Metodologjia e Vlersimit të Riskut të Integritetit”, nga adresa zyrtare burimenjerëzore@tirana.al.;
* Hartimi i procedurave standarde të veprimit dhe krijimi i moduleve të trajnimit, si dhe ofrimin e mbështetjes logjistike gjatë trajnimeve, si dhe trajnimin e stafit brenda dhe jashtë bashkisë, si dhe jashte shtetit;

**Objektivi II “**Menaxhimi dhe zhvillimi i burimeve njerëzore në bashki, për parandalimin dhe identifikimin e risqeve të integritetit për të gjitha nivelet dhe funksionet në bashki.”

Përmes këtij objektivi synohet, mirëfunksionimi i administratës së institucionit nëpërmjet forcimit të kapaciteteve njerëzore e profesionale të fushës, rekrutimit të stafit të nevojshmëm në përputhje me strukturën dhe organikën, sanksionimit të procedurave të qarta të të gjitha proceseve të punës në njësitë e bashkisë.

Gjatë periudhës raportuese lidhur me këtë objektiv nga 7 masa /aktivitete për tu realizuar janë realizuar 5 masa/aktivitete ose 72 %, janë në proces 1 masa/aktivitete ose 14% dhe nuk janë realizuar 1 masa/aktivitete ose 14% sipas tabelës si më poshtë:

|  |  |  |
| --- | --- | --- |
| ObjektiviII | Masa dhe Aktivitete | Realizimi i Masave dhe Aktiviteteve |
| Masa dhe aktivitete të parashikuara per vitin 2023 | Masa dhe aktivitete plotësisht të realizuara | Masa dhe aktivitete në proces realizimi | Masa dhe aktivitete te parealizuara |
| Menaxhimi dhe zhvillimi i burimeve njerëzore në bashki, për parandalimin dhe identifikimin e risqeve të integritetit për të gjitha nivelet dhe funksionet në bashki | 7 | 5 | 1 | 1 |

 REALIZIMI I MASAVE DHE AKTIVITETEVE

Për këtë periudhë monitorimi Janar Dhjetor 2023, lidhur me këtë objektiv janë realizuar masat dhe aktivitete si më poshtë vijon:

* Janë marrë masa për menaxhimin e procesit të publikimit të vendeve të lira të punës në faqen zyrtare të bashkisë nëpërmjet publikimit të tyrenë linkun <https://tirana.al/punesimi/vende-pune>;
* Drejtoria e burimeve njerezore ka kryer analizën e të dhënave statistikore për nje planifikim sa më efektiv të kapaciteteve njerëzore si dhe është reflektuar në rregullore nevoja e qëndrueshmërisë së burimeve njerëzore;
* Është bërë vlerësimi i qendrave komunitare si dhe janë miratuar strategjite për përmirësimin e shërbimit social me objektiva të qarta dhe të mundshme në këtë drejtim;

**Objektivi III “**Menaxhimit të riskut të integritetit për të gjithë bashkinë, me fokus në fusha të veçanta të përgjegjësisë”

Përmes këtij objektivi synohet identifikimi dhe vlerësimi i risqeve të integritetit në Bashki, të cilat hasen më së shumti në fusha të veçanta të përgjegjësisë e cila paraqet sfida në drejtim të fushës së mënaxhimit finaciar, menazhimit të pronave të bashkisë, shërbimeve publike, si dhe planifikimit të territorit.

:

Gjatë periudhës raportuese për vitin 2023, për këtë objektiv, janë planifikuar 28 masa/aktivitete ku rezulton se janë realizuar, 16 masa/aktivitete ose 57%, janë në proces realizimi, 8 masa/aktivitete ose 28% dhe nuk janë realizuar, 4 masa/aktivitete ose 14%, sipas tabelës si më poshtë:

|  |  |  |
| --- | --- | --- |
| ObjektiviIII | Masa dhe Aktivitete | Realizimi i Masave dhe Aktiviteteve |
| Masa dhe aktivitete të parashikuara per vitin 2023 | Masa dhe aktivitete plotësisht të realizuara | Masa dhe aktivitete në proces realizimi | Masa dhe aktivitete pjesërisht të parealizuara |
| Menaxhimi i riskut të integritetit me focus fusha të vecanta të përgjegjësisë | 28 | 16 | 8 | 4 |

 REALIZIMI I MASAVE DHE AKTIVITETEVE

Për këtë periudhë raportimi nga realizimi i masave dhe aktiviteteve janë arritur rezultate në këto drejtime:

* Janë kryer trajnime të punonjësve lidhur me konceptet bazë të planifikimit buxhetor afatmesën dhe monitorimit të tij;
* Ështe realizuar publikimi në faqen zyrtare të bashkisë i raporteve të audit të brendshëm informacion i cili gjendet në linkun https://tirana.al/artikull/sinjalizim;
* Janë ngritur nga Drejtoria e Planifikimit të Punëve Publike, grupe për menaxhimin e kontratave të punëve publike dhe në rastet e nevojës për asistencë kërkohet ndihmë nga Drejtoria e Përgjithshme Juridike;
* Janë mirëpërcaktuar tashmë në kontratë procedura dhe roli i mbikqyrësit për monitorimin dhe zbatimin e kontratave të Punëve Publike nëpërmjet procedurave të prokurimit publik, ligjeve dhe udhëzimeve në fuqi duke u kordinuar edhe me Drejtorinë e Përgjithshme të **Menaxhimit Financiar;**

**Hapa të tjera:**

* Të vijojë puna për hartimin dhe miratimin e Procedurave standard të Veprimit për administrimin dhe ruajtjen e dokumentave financiare të bashkisë, të vijohet me trajnimet e brendshme te stafit në fushën e prokurimeve publike dhe të përfshihen ato në kalendarin vjetor të trajnimeve.
* Të vjohet me tyrajnimet që ofron shkolla Shqiptare e Administratës publike lidhur me planifikimin buxhetor afatmesëm, rolin e analizave buxhetore me qëllim përmirësimin e cilësisë së kërkesave buxhetore dhe finalizimin e PBA-së.
* Të kushtohet vëmendje mangësive në realizimin e buxhetit vendor si pasojë e zbatimit të pjesshëm apo me vonesë të kontratave publike nga ana e kompanive fituese si dhe përgatitja e një informacioni të detajuar në këtë drejtim.

Konkluzione dhe rekomandime:

Në përmbyllje të këtij raporti monitorimi për vitin 2023, të gjetjeve që ky document na ofron, të dhënave analitike të raportuara dhe të analizës së kryer rezulton se:

* Bashkia Tiranë ka vijuar me zbatimin e planit të Integritetit duke realizuar një nivel të mire të realizimit të masave të planifikuara për integritetin (61-80%) për vitin 2023, për sa i përket realizimit të objektivave ka arritur një nivel të mirë realizimi në objektivin e dytë me 72% te realizimit **“**Menaxhimit dhe zhvillimit të burimeve njerëzore në Bashki, për parandalimin dhe identifikimin e risqeve të integritetit për të gjitha nivelet dhe funksionet në Bashki” ,duke sjellë një impakt në fuqizimin e burimeve njerëzore të qëndrueshme dhe profesionale.
* Të vijohet me zbatimin dhe raportimin e masave dhe angazhimeve të evidentuara më sipër që vijojnë të jenë në proces apo janë të parealizuara, sipas fushave të etikës, burimeve njerëzore dhe fushave të veçanta të përgjegjësisë;
* Të fokusohet vëmendja në realizimin e masave/aktiviteteve sipas fushave të ndyshme funksionale në nivel bashkie që janë në proces dhe ato të pa realizuara;
* Dërgimi brenda afateve të përcaktuara si dhe në përputhje me formatet e kërkuara të kontributeve nga strukturat dhe institucionet përgjegjëse;
* Përmirësimi i kapaciteteve në strukturat/institucionet përkatëse për zbatimin dhe raportimin sipas metodologjisë së monitorimit të PI;